Document ID: 31994R1662

KOMISSION ASETUS (EY) N:o 1662/94,
annettu 8 päivänä heinäkuuta 1994,
kolmansista maista tuotavaa valkosipulia koskevien tuontitodistusten soveltamisesta annetun asetuksen (ETY) N:o 1859/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (EY) N:o 3669/93(2), ja erityisesti sen 22 b artiklan,
sekä katsoo, että
komission asetuksen (ETY) N:o 1859/93(3) 3 artiklan 2 kohdassa vahvistetaan hakemusten jättöpäivästä lukien kolmen arkipäivän määräaika tuontitodistusten antamiselle; tämä määräaika on osoittautunut riittämättömäksi järjestelmän moitteettoman hallinnon kannalta ja tämän vuoksi se olisi pidennettävä viiteen päivään, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1859/93 3 artiklan 2 kohdan ensimmäinen alakohta seuraavasti:
"Tuontitodistukset on annettava viidentenä arkipäivänä sen jälkeen, kun hakemus on jätetty, siltä osin kuin toimenpiteitä ei toteuteta kyseisenä määräaikana."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä ei sovelleta ennen sen voimaantulopäivää jätettyihin hakemuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä heinäkuuta 1994.

Labels: 3
17
5